Suchinthana/ta-wikipedia huggingface dataset:
சிறீ மணக்குள விநாயகர் பொறியியல் கல்லூரி

சிறீ மணக்குள விநாயகர் பொறியியல் கல்லூரி (Sri Manakula Vinayagar Engineering College (SMVEC)) என்பது புதுச்சேரி மாநிலம், மதகடிப்பட்டு பகுதியில் 1999இல் நிறுவப்பட்ட ஒரு தனியார் பொறியியல் கல்லூரி ஆகும். இக்கல்லூரியானது புதுச்சேரி பல்கலைக்கழகம் கட்டுப்பாட்டில் இயங்குகிறது. மேலும் இது புது தில்லியில் இயங்குகின்ற ஏ. ஐ. சி. டி. இ.யின் அங்கீகாரம் பெற்ற கல்லூரி ஆகும்.

இருப்பிடம் 
இக்கல்லூரியானது புதுவை மாநிலம், மதகடிப்பட்டு என்னும் ஊரில் அமைந்துள்ளது. இக்கல்லூரியிலிருந்து புதுச்சேரி 22 கி. மீ தொலைவிலும், விழுப்புரம் 16 கி. மீ தொலைவிலும் உள்ளது.

உள்கட்டமைப்பு 
இந்த கல்லூரி வளாகமானது 60 ஏக்கர் பரப்பளவில் உள்ளது.
 நிர்வாக வளாகம்
 பல்கலைக்கழக வளாகம் 
 அறிவியல் மற்றும் மனிதவள மேம்பாடு வளாகம்
 தகவல் தொழிற்நுட்ப பிரிவு வளாகம்
 இயந்திரவியல் பிரிவு வளாகம்
 மின்னியல் மற்றும் மின்னணுவியல் பிரிவு வளாகம்
 மின்னணுவியல் தொழிற்நுட்ப பிரிவு வளாகம்
 உணவகம்
 மாணவர்கள் விடுதி
 மாணவிகள் விடுதி

இளநிலை தொழில்நுட்பவியல் பிரிவுகள் 
இளநிலை தொழில்நுட்பவியல்-தகவல் தொழில்நுட்பதுறை (1999 முதல்)
இளநிலை தொழில்நுட்பவியல்-கணிப்பொறி அறிவியல் பொறியியல் துறை  
இளநிலை தொழில்நுட்பவியல்-செயர்கை நுண்ணறிவு மற்றும்  தரவு அறிவியல் துறை
இளநிலை தொழில்நுட்பவியல்-கருவியல் கட்டுப்பாடு பொறியியல் துறை
இளநிலை தொழில்நுட்பவியல்-இயந்திரவியல் பொறியியல் துறை
இளநிலை தொழில்நுட்பவியல்-குடிசார் பொறியியல் துறை
இளநிலை தொழில்நுட்பவியல்-கணிப்பொறி அறிவியல் மற்றும் தொடர்பு பொறியியல் துறை
இளநிலை தொழில்நுட்பவியல்-எந்திர மின்னணுவியல் பொறியியல் துறை
இளநிலை தொழில்நுட்பவியல்-மின்னணுவியல் மற்றும் தொடர்பு பொறியியல் துறை
இளநிலை தொழில்நுட்பவியல்-மின்னியல் மற்றும் மின்னணுவியல்பொறியியல் துறை
இளநிலை தொழில்நுட்பவியல்-கணிப்பொறி அறிவியல் மற்றும் வனிக முறைமை  துறை

முதுநிலை தொழில்நுட்பவியல் பிரிவுகள் 
முதுநிலை தொழில்நுட்பவியல்-கணிப்பொறி அறிவியல் பொறியியல் துறை  
முதுநிலை தொழில்நுட்பவியல்-செயர்கை நுண்ணறிவு மற்றும்  தரவு அறிவியல் துறை

சார்பு 
இது பாடத்திட்டத்தின் அடிப்படையில் புதுச்சேரி பல்கலைக்கழகத்துடன் இணைந்தது ஆகும்.

மேற்கோள்கள்

வெளி இணைப்புகள் 
 சிறீ மணக்குள விநாயகர் பொறியியல் கல்லூரி அதிகாரப்பூர்வ இணையதளம் 

புதுச்சேரியில் உள்ள கல்லூரிகள்
சோழகங்கம் ஏரி

சோழகங்கம் ஏரி  (தற்காலத்தில் பொன்னேரி என்று அழைக்கப்படுகிறது) என்பது தமிழ்நாட்டின், அரியலூர் மாவட்டம், கங்கைகொண்ட சோழபுரத்தில் உள்ள ஒரு ஏரியாகும்.

வரலாறு 
சோழப் பேரரசின் மன்னனான இராசேந்திர சோழன் கி.பி. 1012 இருந்து 1044 வரை சோழப் பேரரசை ஆண்டார். இவன் தனது காலத்தில் கங்கைகொண்ட சோழபுரம் என்ற புதிய தலைநகரையும், அங்கு இந்த ஏரியையும் வெட்டினான். வட இந்தியாவுக்கு தன் படைகளை அனுப்பி பல வட இந்திய அரசர்களை வெற்றிகொண்டு அதன் அடையாளமாக கங்கையிலிருந்து பொற்குடங்களில் கங்கை நீரை கொண்டுவந்து அந்த நீரை தான் வெட்டிய பெரிய ஏரியில் கலந்து அதனை ‘சோழகங்கம்’ என்ற பெயரைச் சூட்டினான். இந்த ஏரிக்காக கொள்ளிடத்திலிருந்து அறுபது கல் தொலைவுக்குக் கால்வாய் வெட்டி, சோழகங்கத்துக்கு நீர்வழித் தடம் உருவாக்கப்பட்டது. கல்லணைக்கு ஏறத்தாழ 5 கல் கிழக்கே அன்பில் - செங்கரையூர் சாலையில் - கொள்ளிடத்தின் வடகரையில் அரியூரை அடுத்து அந்த நீர்வழித் தடத்தின் தலைவாய் அமைந்திருந்தது. அங்கு அமைக்கப்பட்ட மதகின் எச்சம் இன்றும்கூட கொள்ளிடத்தின் வடகரையை ஒட்டிச் சிதைந்த நிலையில் உள்ளது.

பரப்பும் ஆயக்கட்டும் 
இந்த ஏரி 16 மைல் நீளமும் 3 மைல் அகலமும் கொண்டதாக வெட்டப்பட்டது. நீரை வெளியேற்ற கலிங்குகள் அமைக்கப்பட்டிருந்தன. இதன் வடிகாலாக வீராணம் ஏரி இருந்தது. இந்த ஏரியானது குருவாலப்பர் கோவில், ஆமணக்கன் தோண்டி, உட்கோட்டை, பிச்சனூர் என்னும் நான்கு ஊராட்சிகளை தழுவிக் கிடக்கிறது. 4800 மீட்டர் நீளம் கொண்ட இதன் மொத்த பரப்பளவு 824 ஏக்கர். மொத்த நீர்ப்பிடிப்புப் பகுதி 2,811 சதுர கிலோ மீட்டர். கரை உயரம் 35.280 மீட்டர். மிகையான நீர்மட்ட அளவு 34.080 மீட்டர். ஏரியின் மொத்த கொள்ளளவு 0.3241 கோடி கன மீட்டர். பதிவு பெற்ற ஆயக்கட்டு நிலங்கள் 1574 ஏக்கர். பதிவு பெறாத ஆயக்கட்டு நிலங்கள் ஆயிரம் ஏக்கர் ஆகும். இந்த ஏரி 1957க்குப் பிறகு தூர்வாரப்படாமல் பல ஆக்கிரமிப்புகளுக்கு ஆளாகியுள்ளது.

மேற்கோள்கள் 

அரியலூர் மாவட்ட ஏரிகள்
குன்னங்கேரில் குருவிள ஜேக்கப்

குன்னங்கேரில் குருவிள ஜேக்கப் (Kunnenkeril Kuruvila Jacob) என்பவர் (1904-1991) கேரளத்தைச் சேர்ந்த ஒரு கல்வியாளர் ஆவார். இவர் 1904 ஆகத்து 3 அன்று கோட்டையம் மாவட்டத்தில் அய்மனம் என்னும் சிற்றூரில் பிறந்தவர், கோட்டையம், திருவனந்தபுரம், நாகர்கோயில், பாரூர் போன்ற இடங்களில் கல்வி பயின்றார். இவர் தன் உயர்கல்வியை இங்கிலாந்து நாட்டின் லீட்ஸ் பல்கலைக்கழகத்தில் முடித்தார். இவர் சென்னையில் எம். சி. சி. மேல்நிலைப் பள்ளியின் முதல் இந்தியத் தலைமையாசிரியராக 1931-ஆம் ஆண்டில் தனது 27 வயதில் பொறுப்பேற்று, 1962இல் ஓய்வுபெறும் வரை பணியாற்றினார். ஓய்வுபெற்ற பிறகு, ஆந்திரப் பிரதேசத்தின் ஐதராபாத் பொதுப் பள்ளியில் ஏழு ஆண்டுகளும், பின்னர் மகாராட்டிரத்தில் மும்பையில் உள்ள கதீட்ரல் அண்டு ஜான் கேனன் பள்ளியின் முதல்வராகவும் பணியாற்றினார். இவர் 1991 ஆகத்து 25 அன்று இறந்தார். இவர் முதல்வராகப் பொறுப்பேற்ற காலத்தில் இவர் பணிபுரிந்த பள்ளிகள் அனைத்தும் பின்தங்கிய நிலையிலே இருந்தன. பின்னர் தன்னுடைய தொலைநோக்குப் பார்வையாலும் சமூக அக்கறையாலும் அவற்றை முன்மாதிரிப் பள்ளிகளாக வளர்த்தெடுத்தார். இவரது பணிகளைப் பாராட்டும் விதமாக இந்திய அரசின் நான்காவது உயரிய விருதான பத்மசிறீ விருது 1991 ஆம் ஆண்டு வழங்கப்பட்டது. ஜேக்கப்பின் முன்னாள் மாணவர்கள் அவரை நினைவுகூரும் வகையில் பள்ளிக் கல்வியை ஆகச்சிறந்த முறையில் மேம்படுத்தும் முனைப்போடு இவரது பெயரில் குருவிள ஜேக்கப் முயற்சிகள் (Kuruvila Jacob Initiative) என்னும் திட்டத்தை செயல்படுத்தி வருகின்றனர்.

மேற்கோள்கள் 

1904 பிறப்புகள்
1991 இறப்புகள்
மலையாள நபர்கள்
கோட்டயம் மாவட்ட நபர்கள்
இலக்கியம் மற்றும் கல்வியில் பத்மசிறீ விருது பெற்றவர்கள்
இந்தியக் கல்வியாளர்கள்
செனானியம்

செனானியம் அயனி (Xenonium ion) என்பது XeH+  என்ற வேதிவாய்ப்பாட்டைக் கொண்ட ஓர் ஓனியம் சேர்மம் ஆகும். புரோட்டானேற்றம் பெற்ற செனான் இதில் இடம்பெற்றுள்ளது. என்றாலும் செனானியம் என்ற நேர்மின் அயனியின் இருப்பு நிருபிக்கப்படவில்லை. புளோரோசெனானியம் அயனியின் (XeF+) உப்புகள் இருப்பதாக அறியப்படுகின்றன. செனான் எக்சாபுளோரோபிளாட்டினேட்டு என்று பொதுவாக அறியப்படும் புளோரோசெனானியம் பென்டாபுளோரோபிளாட்டினேட்டு (XeFPtF5) ஒரு உதாரணமாகும்.

மேற்கோள்கள் 

நேர்மின்னயனிகள்
அவினாசி மணி

{{Infobox person
| name         = அவினாசி மணி 
|image        =
|image_size   =200px
| birth_name   = 
| birth_date   = 
| birth_place  = தமிழ்நாடு, 
| residence    = 
| nationality  = இந்தியன்
| citizenship  = 
| occupation   =  இயக்குநர், திரைப்படப் பாடலாசிரியர்
| ethnicity    = 
| years_active = 
| spouse       = 
| children     = 
| parents      = 
| website      = 
| alma_mater   = 
| home_town    = 
| notable_works= '}}அவினாசி மணி' (Avinasi Mani) தமிழ்த் திரைப்பட இயக்குநரும் திரைப்படப் பாடலாசிரியரும் ஆவார். இவர் பல திரைப்படங்களில் உதவி இயக்குநராகப் பணியாற்றியவர். சில படங்களை இயக்கியும் இருக்கிறார். "ஜானகி சபதம்', "ஆயிரத்தில் ஒருத்தி ', "மிட்டாய் மம்மி', "வேடனைத் தேடிய மான்' போன்ற பல படங்களை இயக்கினார். இதில் ஜானகி சபதம், ஆயிரத்தில் ஒருத்தி ஆகிய இரு படங்களில் இவரிடம் உதவி இயக்குநராகப் பணியாற்றியவர்களில் ஒருவர்தான் இன்றைய "இயக்குநர் இமயம்' பாரதிராஜா.

 தொடக்கம்  
அடிமைப் பெண் படத்தில் அவினாசி மணி எழுதியகாலத்தை வென்றவன் நீ'' என்ற பாடல் காலத்தை வென்று நிற்கும் பாடல்களில் ஒன்று.

இயக்கிய திரைப்படங்களில் சில 
 ஜானகி சபதம் 
 ஆயிரத்தில் ஒருத்தி 
 மிட்டாய் மம்மி
 வேடனைத் தேடிய மான்

பாடலாசிரியர் பணி 
 அடிமைப்பெண் 
 நேற்று இன்று நாளை 
 ரிக்ஷாக்காரன் 
 கன்னிப் பெண் 
 காக்கிசட்டை

இயற்றிய பாடல்களில் சில 
 அடிமைப்பெண்-காலத்தை வென்றவன் நீ 
 பக்திப்பாடல்-கற்பூர நாயகியே கனகவல்லி 
 நேற்று இன்று நாளை - அங்கே வருவது யாரோ
 ரிக்ஷாக்காரன் - கொல்லிமலைக் காட்டுக்குள்ளே 
 கன்னிப்பெண் - ஒளிபிறந்த போது மண்ணில்
 காக்கிசட்டை - பூப்போட்ட தாவணி போதையில்

மேற்கோள்கள் 

வாழும் நபர்கள்
தமிழ்த் திரைப்படப் பாடலாசிரியர்கள்
தமிழகக் கவிஞர்கள்
தமிழ் பாடலாசிரியர்கள்
தமிழகப் பாடலாசிரியர்கள்
தமிழ்த் திரைப்பட இயக்குநர்கள்
ஊர் பெயரால் அறியப்படும் மக்கள்
எபினேசர் கோப் மார்லி

எபினேசர் கோப் மார்லி (Ebenezer Cobb Morley) (பிறப்பு 16 ஆகத்து 1831 - இறப்பு 20 நவம்பர் 1924) ஒரு ஆங்கிலேய விளையாட்டு வீரர் மற்றும் நவீன காற்பந்து விளையாட்டு மற்றும் காற்பந்துச் சங்கம் ஆகியவற்றை உருவாக்கியத் தந்தை என்றும் அறியப்படுகிறார்.

மார்லி, இங்கிலாந்தில் உள்ள 10,கார்டன் சுகயர், பிரின்சஸ் தெரு, ஹல் என்ற இடத்தில் பிறந்தார். இங்கு தனது 22 வது வயது வரை வாழ்ந்து வந்தார். பிறகு இவர் 1858 ஆம் ஆண்டில் பார்ன்ஸ் நகரத்திற்கு குடிபெயர்ந்தார். இங்கு பார்ன்ஸ் சங்கம் மற்றும் காற்பந்துச் சங்கம் ஆகியவற்றை 1862 ஆம் ஆண்டில் உருவாக்கினார். 1863 ஆம் ஆண்டு மோர்ட்லேக்கை சார்ந்த சங்கத்தின் தலைவராக பெல் லைஃப் நாளிதழில் காற்பந்து விளையாட்டிற்கு என ஒரு நிர்வாக அமைப்பு வேண்டும் என்று முன்மொழிகிறார். இதுவே (Freemasons' Tavern ) தச்சர்களின் சத்திரத்தில் நடைபெற்ற முதல் காற்பந்து சங்கக் கூட்டத்திற்கு அடிப்படையாக அமைந்தது.

இவர் காற்பந்துச் சங்கத்தின் (FA) முதல் செயலாளராகவும் (1863-1866) மற்றும் அதன் இரண்டாவது தலைவராகவும் (1867-1874) இருந்தார் மற்றும் பார்ன்ஸ் நகரில் அவரது வீட்டில் காற்பந்து விளையாட்டின் முதல் விதிகளை உருவாக்கினார்.

மேற்கோள்கள் 

1831 பிறப்புகள்
1924 இறப்புகள்
காற்பந்தாட்ட மேலாளர்கள்
காசி காலபைரவர் கோயில்

காசி காலபைரவர் கோயில் (Kaal Bhairav Mandir () என்பது வாரனாசியில் உள்ள பழமையான சிவன் கோயில்களில் ஒன்றாகும்.  பரநாத், விஸ்வேஸ்வரகனியில் (வாரணாசி) அமைந்துள்ள இந்த கோவில் இந்து சமயத்தின் வரலாற்று மற்றும் கலாச்சார முக்கியத்துவம் வாய்ந்ததாக இடமாக; குறிப்பாக உள்ளூர் மக்களால் கருதப்படுகிறது. இக்கோயிலானது சிவபெருமானின் கடுமையான வடிவங்களில் ஒன்றாக, மண்டை ஓடுகளை மாலையாக அணிந்து காணப்படுகிறார். "கால்" என்ற சொல்லானது "இறப்பு" மற்றும் "விதி" ஆகிய இரண்டு பொருள்களைக் கொண்டதாகும். "கால பைரவரவரைக்" கண்டு மரணம்கூட அஞ்சுவதாக நம்பப்படுகிறது.

காலபைரவரின் வாகனமாக நாய் உள்ளது. கோவிலின் உட்புறம் உள்ள சன்னதியில வெள்ளி முகம் கொண்ட கால பைரவரின் சிலை உள்ளது. காலவபைரவர் விரிந்த கண்களுடனும், பெரிய மீசையுடனும், முழங்காலளவு நீண்ட கைகளுடனும் காட்சியளிக்கிறார். அவருக்கு அருகில் அவரது வாகனமான நாய் உள்ளது. கோயிலின் பின்பகுதியில், சேத்ரபால பைரவர் சிலை உள்ளது.

வரலாறு 
இந்த கால பைரவரின் கோயிலைக் கட்டிய காலம் சரியாக தெரியவில்லை ஆனால் பொ.ஊ. 17 ஆம் நூற்றாண்டின் நடுப்பகுதியில் கட்டப்பட்டிருக்கலாம் என கருதப்படுகிறது.

சமய முக்கியத்துவம் 
காலபைரவர் காசியின் காவலராக அதாவது காவல்தெய்வமாக கருதப்படுகிறார். காசியில் வாழவேண்டுமானால் இவரது அனுமதியை பெறவேண்டியது அவசியமாக கருதப்படுகிறது.

மேற்கோள்கள் 

வாரணாசி மாவட்டத்தில் உள்ள கோயில்கள்
வாரணாசி மாவட்டத்திலுள்ள சிவன் கோயில்கள்
நையோபியம்(IV) புளோரைடு

நையோபியம்(IV) புளோரைடு (Niobium(IV) fluoride) என்பது NbF4 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். கருப்பு நிறத்தில் ஆவியாகாத திண்மமாக இது காணப்படுகிறது. ஆவியை வலிமையாக ஈர்க்கும் இது ஈரக்காற்றில் NbO2F ஆக மாறுகிறது. தண்ணீருடன் வினைபுரிந்து பழுப்பு நிறக் கரைசலாகவும் வீழ்படிவாகவும் மாறுகிறது. இதனுடைய பகுதிப்பொருட்கள் அறியப்படவில்லை. வெற்றிடத்தில் 275 °செல்சியசு மற்றும் 375°செல்சியசு வெப்பநிலைக்கு சூடு படுத்தும்போது மட்டும் நிலைப்புத்தன்மையுடன் காணப்படுகிறது. எனினும் 350°செல்சியசு வெப்பநிலையில் விகிதச்சமமாதலின்றி நையோபியம்(V) புளோரைடாகவும், நையோபியம்(III) புளோரைடாகவும் பிரிகையடைகிறது:

(at 350 °C).

கட்டமைப்பு 

நையோபியம்(IV) புளோரைடு வெள்ளீயம்(IV) புளோரைடின் கட்டமைப்பை ஒத்ததாக அமைந்துள்ள ஒரு படிக அமைப்பை ஏற்றுள்ளது. இவ்வமைப்பில் ஒவ்வொரு நையோபிய அணுவும் ஆறு புளோரின் அணுக்களால் சூழப்பட்டு எண்முக முக்கோணத்தை உருவாக்குகின்றன. ஒற்றை நையோபிய அணுக்கருவைச் சுற்றியுள்ள ஆறு புளோரின் அணுக்களில், நான்கு புளோரின்கள் அடுத்துள்ள எண்முக முக்கோணத்துடன் பாலம் அமைக்கின்றன. இது அடுக்குகளாக  இணைக்கப்பட்ட எண்முகமுக்கோண கட்டமைப்பிற்கு வழிவகுக்கிறது.

மேற்கோள்கள் 

நையோபியம்(IV) சேர்மங்கள்
புளோரைடுகள்
உலோக ஆலைடுகள்
தாடிபத்திரி

தாடிபத்திரி (Tadipatri or Tadpatri)  இந்தியாவின் ஆந்திரப் பிரதேச மாநிலத்தின் அனந்தபூர் மாவட்டத்தில் உள்ள நகரம் ஆகும். தாடிபத்திரி நகரம், கர்னூல் மாவட்டம் மற்றும் கடப்பா மாவட்டம் ஆகியவற்றின் எல்லையில் அனந்தப்பூர் மாவட்டத்தில் உள்ளது.

மாவட்டத் தலைமையிடமான அனந்தபூருக்கு  வடகிழக்கே 56 கிமீ தொலைவில் தாடிப்பத்திரி நகரம் அமைந்துள்ளது. தாடிபத்திரி நகரத்தில் பெண்ணாற்றின் தென்கரையில், ஐந்து ஏக்கர் நிலப்பரப்பில் அமைந்த தொன்மை வாய்ந்த சிந்தல வெங்கடரமணர் கோயில் புகழ்பெற்றது.

மக்கள்தொகையியல்
2011ம் ஆண்டின் மக்கள்தொகை கணக்கெடுப்பின்படி, தாடிபத்திரி நகரத்தின் மொத்த மக்கள்தொகை 1,08,171 ஆகும். மக்கள்தொகையில் ஆண்கள்  54,015 ஆகவும், பெண்கள் 54,156  ஆகவும் உள்ளனர். மக்கள்தொகையில்  எழுத்தறிவு பெற்றவர்கள் 68,750  (71.39 %) ஆகவுள்ளனர். ஆறு வயதிற்குட்பட்டோர்  11,869 அகவுள்ளனர்.

தாடிபத்திரி நகர மக்கள்தொகையில் இந்துக்கள்  78,102 (72.20%) ஆகவும், இசுலாமியர்  28,757 (26.58%) ஆகவும், மற்றவர்கள் 1.22% ஆகவும் உள்ளனர்.

உள்ளாட்சி நிர்வாகம் 
7.46 சதுர கிலோ மீட்டர் பரப்பளவு கொண்ட முதல் நிலை நகராட்சியான தாடிபத்திரி நகராட்சி 1920ல் நிறுவப்பட்டது. இந்நகராட்சி 34 நகராட்சி மன்ற உறுப்பினர்களைக் கொண்டது.

போக்குவரத்து
மூன்று நடைமேடைகள் கொண்ட தாடிபத்திரி தொடருந்து நிலையத்தில் நாள்தோறும் 43 தொடருந்துகள் நின்று செல்கிறது.

இதனையும் காண்க 
 சிந்தல வெங்கடரமணர் கோயில்
 ஆந்திரப் பிரதேசத்திலுள்ள நகரங்களின் பட்டியல்

மேற்கோள்கள்

அனந்தபூர் மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
ஆந்திரப் பிரதேச நகரங்கள்
ஆந்திர ஊர்களும் நகரங்களும்
சினான் நகரம்

சினான், (Jinan, அல்லது உரோமானியமாக்கப்பட்டு Tsinan), கிழக்கத்திய சீனாவில்  சாண்டோங் மாகாணத்தின் தலைநகரம் ஆகும். நகரின் பகுதிகள் நாகரிகம் துவங்கிய காலத்திலிருந்து வரலாற்றில்  முதன்மை பங்கேற்றுள்ளன; படிப்படியாக முதன்மை தேசிய நிர்வாக, பொருளியல், போக்குவரத்து மைய அச்சாக முன்னேறியுள்ளது. 1994 முதல் சினான் நகரம் துணை-மாகாண நிர்வாக நிலை எய்தியது. இங்குள்ள புகழ்பெற்ற  72 பொங்கு நீரூற்றுகளுக்காக  வழமையாக "வசந்த நகரம்" என அறியப்படுகிறது. 2010 கணக்கெடுப்பின்படி இதன் மக்கள்தொகை 6.8 மில்லியன் ஆகும்.

மேற்கோள்கள்

வெளி இணைப்புகள்

Jinan Government website
Compass foreign business service center

சீன நகரங்களும் ஊர்களும்
திசையன்விளை வட்டம்

திசையன்விளை வட்டம், தமிழ்நாட்டின் திருநெல்வேலி மாவட்டத்திலுள்ள ராதாபுரம் வட்டம் மற்றும் நாங்குநேரி வட்டங்களை சீரமைத்து, திசையன்விளையை  நிர்வாகத் தலைமையிடமாகக் கொண்டு, 16-ஆவது வட்டமாக, திசையன்விளை  வருவாய் வட்டத்தை, தமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார்.

இவ்வட்டத்தின் கீழ் திசையன்விளை, விஜயநாராயணம் என குறுவட்டங்களும், 16  வருவாய் கிராமங்களும் உள்ளது.]

மேற்கோள்கள்

வெளி இணைப்புகள்

திருநெல்வேலி மாவட்ட வட்டங்கள்
கள்ளிக்குடி வட்டம்

கள்ளிக்குடி வட்டம், தமிழ்நாட்டின் மதுரை மாவட்டத்திலுள்ள திருமங்கலம் வட்டத்தை சீரமைத்து, கள்ளிக்குடியை நிர்வாகத் தலைமையிடமாகக் கொண்டு, கள்ளிக்குடி வருவாய் வட்டத்தைதமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார்.

கள்ளிக்குடி வட்டத்தில் கள்ளிகுடி ஊராட்சி ஒன்றியத்தின் 36 ஊராட்சிகள் உள்ளது.

மேற்கோள்கள்

மதுரை மாவட்ட வட்டங்கள்
சித்ராலயா கோபு

சித்ராலயா கோபு (Chitralaya Gopu) என்பவர் தமிழ்த் திரையுலகைச் சேர்ந்த திரைக்கதை எழுத்தாளர், இயக்குநர் ஆவார். இவர் ஏறக்குறைய 60 படங்களுக்கு எழுதியும், 27 படங்களை இயக்கியுள்ளார். இவர் மூன்று தெய்வங்கள் , சாந்தி நிலையம் போன்ற உணர்வு பூர்வமான படங்களுக்கும்,  காதலிக்க நேரமில்லை, கலாட்டா கல்யாணம், உத்தரவின்றி உள்ளே வா போன்ற நகைச்சுவை படங்களுக்கும் திரைக்கதை அமைத்துள்ளார்.

வாழ்க்கை 
ஸ்ரீதரும் சடகோபனும் செங்கல்பட்டு புனித ஜோசப் உயர்நிலைப் பளியில் பயிலும் காலத்திலிருந்து பல்ய நண்பர்கள். இருவரும் நாடக எழுத்தாளர்கள்; ஸ்ரீதர் மேடை நாடகங்களை எழுதி நாயகனாக நடித்தார், அதேசமயம் சடகோபன் நாடகத்தின் நகைச்சுவைப் பகுதிகளை எழுதி, நகைச்சுவைப் பாத்திரங்களை ஏற்று நடித்தார். பின்னர், ஸ்ரீதருக்கு  திரைப்படத்தை இயக்கும் வாய்ப்புக் கிடைத்தபோது, நகைச்சுவையைப் பகுதிகளை உருவாக்க சடகோபனை அழைத்துக்கொண்டார்.  கல்யாணப் பரிசு (1959) திரைப்படத்தின் வெற்றியைத் தொடர்ந்து ஸ்ரீதர் சொந்த தயாரிப்பு நிறுவனமாக சித்ராலயாவைத் தொடங்கினார். சடகோபன் சித்ராலயா கோபு என்ற பெயரில் புகழ்பெற்றார்.

இவர் 1992 ஆம் ஆண்டு முதலமைச்சர் ஜெயலலிதாவிடம் கலைமாமணி விருதைப் பெற்றார்.

அமெரிக்காவில் படம்பிடிக்கப்பட்ட வாஷிங்டனில் திருமணம் என்ற தொலைக்காட்சித் தொடரை இவர் நடித்து இயக்கியுள்ளார்.

பணியாற்றிய திரைப்படங்கள்

மேற்கோள்கள் 

1931 பிறப்புகள்
வாழும் நபர்கள்
காஞ்சிபுரம் மாவட்ட நபர்கள்
தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
கலைமாமணி விருது பெற்றவர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
திருப்பரங்குன்றம் வட்டம்

திருப்பரங்குன்றம் வட்டம், தமிழ்நாட்டின் மதுரை மாவட்டத்தில் உள்ள் மதுரை தெற்கு வட்டத்தை சீரமைத்து, திருநகரைத் தலைமையிடமாகக் கொண்டு, 12 பிப்ரவரி 2014 புதன் கிழமை அன்று தமிழக முதல்வர் ஜெ. ஜெயலலிதா, சென்னையிலிருந்து காணொலி காட்சி மூலம் துவக்கி வைத்தார்.  இவ்வட்டத்தில் மதுரை மாநகராட்சியின் திருப்பரங்குன்றம், திருநகர், நிலையூர், அவனியாபுரம், ஜெய்ஹிந்த்புரம், மாடக்குளம் போன்ற பகுதிகள் அடங்கியுள்ளது.இவ்வட்டடத்தில் திருப்பரங்குன்றம் ஊராட்சி ஒன்றியம் அமைந்துள்ளது.

திருப்பரங்குன்றம் வட்டாட்சியர் அலுவலகம், திருநகரிலிருந்து  தனக்கன்குளம் செல்லும் பாதையில் உச்சிக்கருப்பணசாமி கோவில் அருகே மொட்டமலையில் இரண்டு ஏக்கர் பரப்பளவில் 6,340 சதுர அடியில் புதிய கட்டிடம் கட்டப்பட்டுள்ளது.

உள்வட்டங்களும்,  வருவாய் கிராமங்களும்
திருப்பரங்குன்றம் வருவாய் வட்டம் இரண்டு உள்வட்டங்களையும், 27 வருவாய் கிராமங்களையும் கொண்டது.

சட்டமன்றத் தொகுதி
திருப்பரங்குன்றம் சட்டமன்றத் தொகுதியில்   123 வாக்குச் சாவடிகள் உள்ளது.

மேற்கோள்கள்

வெளி இணைப்புகள்
  திருப்பரங்குன்றம் வட்டம் 

மதுரை மாவட்ட வட்டங்கள்
தெலுக் இந்தான் மருத்துவமனை

தெலுக் இந்தான் மருத்துவமனை (மலாய்:Hospital Teluk Intan; ஆங்கிலம்:Teluk Intan Hospital) (HT) என்பது மலேசியா, பேராக், தெலுக் இந்தான் மாவட்டத்தில் உள்ள அரசு மருத்துவமனை ஆகும். மலேசியாவில் மிகப் பழைமையான மருத்துவமனைகளில் ஒன்றான இந்த மருத்துவமனையில் 548 படுக்கைகள் உள்ளன.

வரலாறு 

பழைய மருத்துவமனை வெள்ளத்தால் பாதிக்கப்பட்டு தெலுக் இந்தான் நகரத்தின் தேவைகளை நிறைவு செய்யவில்லை. அதனால் உடனடியாக ஒரு புதிய மருத்துவமனை கட்ட முன்மொழியப்பட்டது. பழைய மருத்துவமனை 95 ஆண்டுகள் பழைமை வாய்ந்தது. 

தெலுக் இந்தான் பழைய மருத்துவமனைக்குப் பதிலாக புதிய மருத்துவமனை கட்டப்பட்டது. இந்தப் புதிய மருத்துவமனை, சங்காட ஜோங் சாலையில், தெலுக் இந்தான் நகர மையத்தில் இருந்து 4 கி.மீ. தொலைவில் அமைந்துள்ளது.

கட்டுமானச் செலவு

புதிய மருத்துவமனையின் கட்டுமானப் பணிகள் 1984-இல் தொடங்கின. பின்னர் 1987 மார்ச் மாதம் 28-ஆம் திகதி மலேசிய சுகாதார அமைச்சிடம் ஒப்படைக்கப்பட்டது. புதிய மருத்துவமனை 65 ஏக்கர் (260,000 ச.மீ.) பரப்பளவைக் கொண்டுள்ளது. இதற்கு முன், அந்தப் பகுதி ஒரு ரப்பர் தோட்டமாக இருந்தது.

புதிய மருத்துவமனையின் கட்டுமானச் செலவு RM 110 மீலியன் ஆகும்.

மேலும் காண்க 
 மலேசிய சுகாதார அமைச்சு
 மலேசிய இருதய மையம்
* மலேசிய மருத்துவமனைகளின் பட்டியல்

மேற்கோள்கள்

வெளி இணைப்புகள்

பேராக்‎‎
மலேசிய மருத்துவமனைகள்‎‎
நெமிலி வட்டம்

நெமிலி வட்டம், தமிழ்நாட்டின் வேலூர் மாவட்டப் பகுதிகளைக் கொண்டு 28 நவம்பர் 2019 அன்று புதிதாக நிறுவப்பட்ட இராணிப்பேட்டை மாவட்டத்தின் 4  வட்டங்களில் ஒன்றாகும். இவ்வட்டம் அரக்கோணம் வட்டத்தின் சில  வருவாய் கிராமங்களைக் கொண்டு 2016-இல் நிறுவப்பட்டது. இதன் நிர்வாகத் தலைமையிடம் மற்றும் வட்டாட்சியர் அலுவலகம் நெமிலியில் இயங்குகிறது.

நெமிலி வட்டம் நெமிலி, காவேரிப்பாக்கம், பானாவரம் மற்றும் பனப்பாக்கம் என 4 குறு வட்டங்களையும், 77 வருவாய் கிராமங்களையும்  கொண்டுள்ளது. நெமிலி ஊராட்சி ஒன்றியம் மற்றும் காவேரிப்பாக்கம் ஊராட்சி ஒன்றியம் இவ்வட்டத்தில் உள்ளது.

மேற்கோள்கள்

 இராணிப்பேட்டை மாவட்ட வட்டங்கள்
நாட்ராம்பள்ளி வட்டம்

நாட்டறம்பள்ளி வட்டம், தமிழ்நாட்டின் 28 நவம்பர் 2019 அன்று புதிதாக நிறுவப்பட்ட திருப்பத்தூர் மாவட்டத்தின் 4 வட்டங்களில் ஒன்றாகும். இவ்வட்டம் ஆம்பூர் வட்டத்தின் இரண்டு குறு வட்டங்களைக் கொண்டு  12 பிப்ரவரி 2014 அன்று நிறுவப்பட்டது.   இவ்வட்டத்தின் வட்டாட்சியர் அலுவலகம் நாட்டறம்பள்ளியில் இயங்குகிறது. 

இவ்வட்டம் திருப்பத்தூர் வருவாய் கோட்டத்தில் அமைந்த 4 வட்டங்களில் ஒன்றாகும். இவ்வட்டம் நாட்டறம்பள்ளி மற்றும் அம்மன்கோயில் என இரண்டு குறு வட்டங்களைக் கொண்டுள்ளது. நாட்டறம்பள்ளி வருவாய் வட்டத்தில் 30 வருவாய் கிராமங்கள் உள்ளது.இவ்வட்டத்தில் நாட்டறம்பள்ளி ஊராட்சி ஒன்றியம் உள்ளது.

மேற்கோள்கள்

திருப்பத்தூர் மாவட்ட வட்டங்கள்
திருவொற்றியூர் வட்டம்

திருவொற்றியூர் வட்டம், தமிழ்நாட்டின், திருவள்ளூர் மாவட்டத்தின் மாதவரம் வட்டத்தின் பகுதிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. 

பின்னர் 4 சனவரி 2018 அன்று திருவொற்றியூர் வட்டம் சென்னை மாவட்டத்துடன் இணைக்கப்பட்டது. இதன் நிர்வாகத் தலைமையிட வட்டாட்சியர் அலுவலகம் திருவொற்றியூரில் இயங்குகிறது.

இவ்வட்டத்தின் முக்கியப் பகுதிகள் மணலி, திருவொற்றியூர், கத்திவாக்கம் மற்றும் எண்ணூர் ஆகும்.

குறுவட்டங்களும், வருவாய் கிராமங்களும்
திருவொற்றியூர் வட்டம், திருவொற்றியூர் மற்றும் மணலி என இரண்டு குறுவட்டங்களும், 11 வருவாய் கிராமங்களும் கொண்டது.

இதனையும் காண்க
 திருவொற்றியூர்
 மணலி
 திருவொற்றியூர் ஆதிபுரீசுவரர் கோயில்

மேற்கோள்கள்

சென்னை மாவட்ட வட்டங்கள்
மதுரவாயல் வட்டம்

மதுரவாயல் வட்டம், தமிழ்நாட்டின், சென்னை மாவட்டத்தில் அமைந்த 16  வருவாய் வட்டங்களில் ஒன்றாகும். திருவள்ளூர் மாவட்டத்தின் சில பகுதிகளைக் கொண்டு மதுரவாயல் வட்டம் 12 பிப்ரவரி 2014 அன்று புதிதாக நிறுவப்பட்டது.  இதன் நிர்வாகத் தலைமையிட வட்டாட்சியர் அலுவலகம் மதுரவாயலில் இயங்குகிறது. இவ்வட்டத்தின் முக்கியப் பகுதிகள் போரூர், ராமாவரம் மற்றும் மதுரவாயல் ஆகும்.

மதுரவாயல் வட்டம் 1 உள்வட்டம் மற்றும் 10 வருவாய் கிராமங்களையும் கொண்டது.

மதுரவாயல் வட்டத்தின் சில பகுதிகள்
 மதுரவாயல்
 வானகரம்
 நொளம்பூர்
 போரூர்
 நெற்குன்றம்
 வளசரவாக்கம்
 ராமாவரம்
 காரம்பாக்கம்

மேற்கோள்கள்

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
சென்னை
அம்பத்தூர் வட்டம்

அம்பத்தூர் வட்டம், தமிழ்நாட்டின், சென்னை மாவட்டத்தில் அமைந்த 16  வருவாய் வட்டங்களில் ஒன்றாகும். மத்திய சென்னை வருவாய்க் கோட்டத்தில் அமைந்த அம்பத்தூர் வட்டத்தின் நிர்வாகத் தலைமையிட வட்டாட்சியர் அலுவலகம் அம்பத்தூரில் இயங்குகிறது. அம்பத்தூர் வட்டம் 2 உள்வட்டங்களும், 10 வருவாய் கிராமங்களும் கொண்டது. முன்னர் அம்பத்தூர் வட்டம் திருவள்ளூர் மாவட்டத்தில் இருந்தது.

அம்பத்தூர் குறுவட்டத்தின் வருவாய் கிராமங்கள்
 மண்ணூர்பேட்டை
 அத்திப்பட்டு
 அம்பத்தூர்
 பாடி
 முகப்பேர்
 காக்கப்பள்ளம் (H)

கொரட்டூர் குறுவட்டத்தின் வருவாய் கிராமங்கள்
 ஒரகடம்
 பட்ரவாக்கம்
 மேனாம்பேடு
 கொரட்டூர்

மேற்கோள்கள்

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
குருவிக்கரம்பை சண்முகம்

குருவிக்கரம்பை சண்முகம் (Kuruvikkarambai Shanmugam; இறப்பு: 16 பெப்ரவரி 2006) தமிழ்த் திரைப்படப் பாடலாசிரியர் ஆவார். இவர் தஞ்சை மாவட்டம் பேராவூரணி வட்டம் குருவிக்கரம்பை என்கிற குக்கிராமத்தில் பிறந்தவர். சென்னை பச்சையப்பன் கல்லூரித் தமிழ்த் துறை தலைவராக இருந்தவர். இளம் வயதிலேயே இவருக்கு கவிதை எழுதும் ஆற்றல் கைக்கு வந்தது. பாரதிதாசன் மீது அளவு கடந்த பற்றுக் கொண்டிருந்த சண்முகம், அவரது மாணவர்களுள் ஒருவராக இருந்து கவிப்புலமையை மேம்படுத்தினார்.

இயற்றிய சில பாடல்கள் 
 அந்த 7 நாட்கள் - கவிதை அரங்கேறும் நேரம்
 தீர்ப்புகள் திருத்தப்படலாம் - இராகம் தாளம் பல்லவி
 தாவணிக் கனவுகள் - செங்கமலம் சிரிக்குது
 சின்ன வீடு - ஜாமம் ஆகிப்போச்சு
 ஆண்பாவம் - ஊட்டி வந்த சிங்கக் குட்டி
 நிலவே மலரே - நிலவே மலரே
 டார்லிங், டார்லிங், டார்லிங்- ஓ நெஞ்சே நீதான்
 சார் ஐ லவ் யூ- இங்கே இறைவன் ௭ன்னும் கலைஞன்
 மாப்பிள்ளை மனசு பூப்போல- அனைத்துப் பாடல்கள்
 அக்னி பார்வை- இதழ் இனிக்க
 சோலை குயில்- மலைநாட்டு மச்சானே

புதுக்கவிதை 
 செந்நெல் வயல்கள் - 1972

விருதுகள் 
 தமிழக அரசின் மகாகவி பாரதியார் விருது - 1991

இறப்பு 
சண்முகம், 2006 பெப்ரவரி 16 அன்று தனது 64-வது அகவையில் சென்னையில் உள்ள தனியார் மருத்துவமனையில் காலமானார்.

மேற்கோள்கள் 

2006 இறப்புகள்
தமிழ்த் திரைப்படப் பாடலாசிரியர்கள்
தமிழகக் கவிஞர்கள்
தமிழ் பாடலாசிரியர்கள்
தமிழகப் பாடலாசிரியர்கள்
ஊர் பெயரால் அறியப்படும் மக்கள்
திருச்செங்கோட்டுத் திருப்பணி மாலை

திருச்செங்கோட்டுத் திருப்பணி மாலை என்பது தமிழ்நாட்டின், நாமக்கல் மாவட்டம் திருசெங்கோட்டில் உள்ள அர்த்தநாரீசுவரர் கோயிலுக்கு செய்யப்பட்ட திருப்பணிகளைத் தொகுத்துக் கூறும் ஒரு  நூலாகும்.  மாலை என்பது சிற்றிலக்கிய வகைகளில் ஒன்று, அதில் திருப்பணி மாலை என்பது ஒரு தனி வகை. திருப்பணி மாலை என்னும் இலக்கிய வகையானது கோயில் ஒன்றுக்கு எந்தெந்தக் காலத்தில் என்னென்ன திருப்பணிகள் செய்யப்பட்டன, அவற்றை செய்தவர்கள் யார் என்னும் விவரங்களை செய்யுள் வடிவில்  தொகுத்துக் கூறும் கோயில் வரலாற்று நூலாகும்.

திருச்செங்கோட்டுத் திருப்பணி மாலையின் ஆசிரியர் எழுகரை நாட்டு நம்பி என்னும் சதாசிவப் பண்டிதர் என்பவராவார். இந்த நூலானது 364 பாடல்களைக் கொண்டது. இந்நூல் விசய நகர ஆட்சியாளர்கள் தொடங்கி அதன்பிறகு ஆண்ட சிற்றரசர்கள் காலம் வரையில் செய்யப்பட்ட கோயில் திருப்பணிகளை பட்டியல் இடுகிறது. இந்த நூலை 1913இல் தி. அ. முத்துசாமிக் கோனார் பதிப்பித்தார். இந்நூலில் சில பாடல்கள் சிதைந்துவிட்டதாக குறிப்பிடும் பதிப்பாசிரியர். இந்நூல் கூறும் தகவல்களுக்கு பின்னர் ஆங்கிலேயர்களும், தனிநபர்களும் செய்த திருப்பணிகள் பற்றிய தகவல்களை கோனாரே செய்யுள் வடிவில் பாடி இதனுடன் சேர்த்துள்ளார். அவற்றையும் சேர்த்து மொத்தம் 408 செய்யுள்களைக் கொண்ட நூலாக பதிப்பித்துள்ளார்.  இந்நூல் தரும் செய்திகளையும் கல்வெட்டு ஆதாரங்களையும் ஒப்பிட்டு  கல்வெட்டு ஆய்வாளர் வெ. இரா. துரைசாமி  இரண்டும் பெரும்பாலும் பொருந்தி போவதாக குறிப்பிட்டுள்ளார்.

மேற்கோள்கள் 

சிற்றிலக்கியங்கள்
நாமக்கல் மாவட்டம்
ஆய்-காவு

ஆய்காவு (Hǎikǒu, ஹைகாவ், ), தென்கிழக்குச் சீனாவின்  ஆய்னான் மாகாணத்தின் தலைநகரமும் மிகுந்த  மக்கள் வாழும் நகரமும் ஆகும். ஆய்னான் மாகாணத்தின் வடக்குக் கடலோரத்தில் நாண்டு ஆற்றின் கழிமுகத்தில் ஆய்காவு நகரம் அமைந்துள்ளது. இந்த நகரத்தின் வடபகுதியில் ஐதியான் தீவு உள்ளது.

ஆய்காவு மாவட்டநிலை நகரமாக நிர்வகிக்கப்படுகின்றது.  பரப்பில் நான்கு மாவட்டங்களை உள்ளடக்கி உள்ளது. இந்த நான்கு நகரிய மாவட்டங்களில்  2,046,189 மக்கள் வாழ்கின்றனர்.

ஆய்காவு ஓர் துறைமுக நகரம். இன்று பாதிக்கும் மேலான வணிகம் இதன் துறைகளின் மூலமே நடைபெறுகின்றது. அய்னான் பல்கலைக்கழகம் இந்நகரில் உள்ளது; அதன் முதன்மை வளாகம் அய்தியான் தீவில் அமைந்துள்ளது.

காட்சிக்கூடம்

மேற்கோள்கள்

வெளி இணைப்புகள்

Haikou Government  
Haikou Government 
Detailed information about Haikou 
Haikou Free Trade Zone 
Haikou Free Trade Zone map 
 Map of Haikou Free Trade Zone
 Real-time air quality index

சீன நகரங்களும் ஊர்களும்
தமிழ்நாட்டுப் பஞ்சம் (1891)

தமிழ்நாட்டுப் பஞ்சம் 1891 (Tamil Nadu famine of 1891) என்பது தமிழ்நாட்டைத் தாக்கிய ஒரு ஒரு மோசமான பஞ்சமாகும்.

மேற்கோள்கள்

இக்காலகட்டத்தில் இராசிபுரம் மற்றும் புதுப்பாளையம் பகுதிகளில் பஞ்சத்தால் பாதிக்கப்பட்ட மக்களுக்கு கஞ்சி, கரும்பு போன்றவற்றை அளித்து குழந்தைசாமி என்ற வள்ளல் உதவினார்.
இந்தப் பஞ்சமானது 'கஞ்சித் தொட்டி பஞ்சம்' என்றும் அறியப்படுகிறது. ஏனென்றால் பஞ்சம் பாதித்தப் பகுதிகளில் குழந்தைசாமி கஞ்சித் தொட்டிகளைக் கொண்டு கஞ்சி வழங்கியதால் அவ்வாறு அழைக்கப்பட்டது. மேலும் இது தமிழ் மாதமான தாது ஆண்டில் தோன்றியதால் 'தாது காலத்துப் பஞ்சம்' என்றும் அறியப்பட்டது.
பிரித்தானிய இந்தியாவில் பஞ்சம்
1891
இந்தியாவில் பஞ்சம்
தமிழகத்தில் பேரிடர்கள்
கிளாந்தான் சுல்தான் ஐந்தாம் முகமது

சுல்தான் ஐந்தாம் முகம்மது அல்லது கிளாந்தான் சுல்தான் ஐந்தாம் முகமது; (ஆங்கிலம்: Sultan Muhammad V அல்லது Muhammad V of Kelantan; மலாய்: Tengku Muhammad Faris Petra ibni Sultan lsmail Petra); (பிறப்பு: 6 அக்டோபர் 1969); கிளாந்தான் மாநிலத்தின் அரசரும், மலேசியாவின் 15-ஆவது பேரரசரும் ஆவார். இவர் 2016 டிசம்பர் முதல் 2019 சனவரி வரை மலேசியாவின் பேரரசராகப் பதவி ஏற்று இருந்தார்.

இவரின் தந்தையார் சுல்தான் இசுமாயில் பெத்ரா (Sultan Ismail Petra) சுகவீனம் அடைந்ததைத் தொடர்ந்து, 2010 செப்டம்பர் 13-ஆம் தேதி, இவர் கிளாந்தானின் ஐந்தாம் முகம்மது சுல்தானாகப் பதவி ஏற்றார். அதன் பின்னர் மலேசியாவின் பேரரசராக 2016 டிசம்பர் 13-ஆம் தேதி ஆட்சியில் அமர்ந்தார்.

கிளாந்தான் மாநிலத்தின் அரசர் 

தெங்கு முகம்மது இபாரிஸ் பெட்ரா இபினி தெங்கு இஸ்மாயில் பெட்ரா  13-ஆம் திகதி செப்டம்பர் 2010-இல் கிளாந்தான் ஆட்சியாளராகப் பதவி உறுதி மொழியை எடுத்துக் கொண்டார். மாநில அதிகாரப்பூர்வ அமைப்பின் கீழ், பிரிவு 29A-வின் கீழ், நடப்பில் இருந்த தந்தையின் உடல்நலம் கருதி இவர் ஆட்சிக்கு வந்தார்.

பின்னர் 2 நவம்பர் 2018-இல் முதல் இரண்டு மாதங்களுக்கு பேரரசர் பணியில் இருந்து விடுப்பில் இருந்தார். அந்தக் காலக் கட்டத்தில், (22 நவம்பர் 2018-இல்); முன்னாள் மாஸ்கோ அழகியான ஒக்சானா வோவோடினா (Oksana Voevodina in Barvikha) என்பவரை ருசியா நாட்டில் திருமணம் செய்து கொண்டதாகப் பரவலாகப் பேசப்பட்டது. இருப்பினும் இவர் பேரரசர் அரியணையில் இருந்து விலகும் வரையில், அரண்மையில் இருந்து அந்தத் திருமணத்தைப் பற்றி எந்த ஓர் அதிகாரப்பூர்வத் தகவலும் வெளியிடப்படவில்லை.

துணை யாங் டி பெர்துவான் அகோங் 

சுல்தான் முகமட் அவர்கள் 2011 அக்டோபர் மாதம் 5-ஆம் தேதி துணை யாங் டி பெர்துவான் அகோங்காக நியமிக்கப்படடர். இந்தப் பதவியை இவர் 13 டிசம்பர் 2011 முதல் 13 டிசம்பர் 2016 வரை வகித்து வந்தார்.

யாங் டி பெர்துவான் அகோங் 

14 அக்டேபர் 2016-இல் நடைபெற்ற அரசவை மாநாட்டில், சுல்தான் ஐந்தாம் முகமது அடுத்த யாங் டி பெர்துவான் அகோங்-ஆக அறிவிக்கப்படடர். இவரது ஆட்சிக்காலம் 13 டிசம்பர் 2016-இல் தொடங்கியது.  

எவரும் எதிர்பார்க்காத நிலையில், இவர் 6 சனவரி 2019-ஆம் தேதி தம் பேரரசர் பதவியைத் துறந்தார். மலேசிய வரலாற்றில் பேரரரசர் பதவி துறப்பது அதுவே முதல் முறையாகும்.

மேற்கோள்கள்

மேலும் காண்க
 மலேசிய மாநிலங்களின் தலைவர்கள்
 மலேசியாவின் முடியாட்சிகள்
 யாங் டி பெர்துவான் அகோங்
 கிளாந்தான் மாநில சட்டமன்றம் 
 சுல்தான் இசுமாயில் பெட்ரா வானூர்தி நிலையம் 
 சிபுரி 

1969 பிறப்புகள்
வாழும் நபர்கள்
மலேசிய அரசர்கள்
மலேசிய அரச குடும்பங்கள்
கவிதா (சடுகுடு, பிறப்பு 1993)

கவிதா (Kavita பிறப்பு: சனவரி 10, 1993) என்பவர் சடுகுடு போட்டியில் இந்தியா அணிக்காக விளையாடியவர் ஆவார். 2014 ஆம் ஆண்டில் இஞ்சியோனில் நடைபெற்ற 2014 ஆசிய விளையாட்டுப் போட்டியில் தங்கம் வென்ற அணியில் இவர் இடம்பெற்றிருந்தார்.

மேற்கோள்கள்

வெளி இணைப்புகள்
Profile

வாழும் நபர்கள்
ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
விளையாட்டு வீரர் தொடர்பான குறுங்கட்டுரைகள்
இந்திய கபடி வீரர்கள்
1993 பிறப்புகள்
நிக்கல் பிசு(இருமெத்தில்யிருதயோகார்பமேட்டு)

நிக்கல் பிசு(இருமெத்தில்யிருதயோகார்பமேட்டு) (Nickel bis(dimethyldithiocarbamate)) என்பது Ni(S2CNMe2)2  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Me என்பது மெத்தில்  தொகுதியைக் குறிக்கிறது. நிக்கல் பிசு (டைமெத்தில்டைதயோகார்பமேட்டு) என்ற பெயராலும் இதை அழைக்கிறார்கள். நிக்கலும் இருமெத்தில்யிருதயோகார்பமேட்டும் சேர்ந்து உருவாகும் ஒருங்கிணைவுச் சேர்மமாகவும் இது  கருதப்படுகிறது. அதிக அளவு நிக்கல்(II) அயனியின் பிசு(ஈரால்கைல்யிருதயோகார்பமேட்டு) சேர்மங்களுக்கு இதுவொரு முன்மாதிரி சேர்மமாகும். மேலும் இது பல்வேறு மாறுபட்ட கரிமப் பொருள்களைக் கொண்டுள்ளது, அவை அனைத்தும் ஒரே மாதிரியான கட்டமைப்புகளைக் கொண்டுள்ளன. பூஞ்சைக் கொல்லியாக நிக்கல் பிசு (இருமெத்தில்யிருதயோகார்பமேட்டு) சந்தைப்படுத்தப்படுகிறது. இதனுடன் தொடர்புடைய அணைவுச் சேர்மங்கள் பலபடிகளில் நிலைநிறுத்திகளாகப் பயன்படுகின்றன   .

தயாரிப்பும் கட்டமைப்பும் 

நிக்கல்(II) மற்றும் இருமெத்தில்யிருதயோகார்பமேட்டு உப்புகளின் நீர்த்த கரைசல்களைச் சேர்க்கும்போது கருப்பு நிற வீழ்படிவாக நிக்கல் பிசு (இருமெத்தில்யிருதயோகார்பமேட்டு) உருவாகிறது. கட்டமைப்பு மற்றும் பிணைப்பைப் பொறுத்த அளவில் நிக்கல் சதுரத்தள கட்டமைப்பில் காணப்படுகிறது. இந்த அணைவுச் சேர்மம் டயாகாந்தப்பண்பு கொண்டதாகவும் உள்ளது .

மேற்கோள்கள் 

நிக்கல் சேர்மங்கள்
பூஞ்சைக் கொல்லிகள்
டைதயோகார்பமேட்டுகள்
நிக்கல் ஒருங்கிணைவுச் சேர்மங்கள்
சிவசங்கரி சுப்பிரமணியம்

சிவசங்கரி சுப்பிரமணியம் (பிறப்பு: 24 சனவரி 1999) மலேசிய சுவர்ப்பந்து வீராங்கனை ஆவார். இவர் 2018 மே மாதம், உலகத் தரவரிசையில் 38-ஆவது நிலையையும், 2022-ஆம் ஆண்டில் உலகத் தரவரிசையில் 26-ஆவது நிலையையும், 2024 ஏப்ரலில் 13-ஆவது நிலையையும் பெற்றார். இதுவே இதுவரை இவர் பெற்ற சிறப்பு தரவரிசையாகும்.

அத்துடன் ஐவி லீக் (Ivy League) பெண்கள் பிரிவில் 2022 ஆண்டின் சிறந்த வீராங்கனையாகத் தேர்வு செய்யப்பட்டார். 2018-ஆம் ஆண்டு இவர் சடோமி வாடனபே-வை தோற்கடித்து பிரித்தானிய இளையோர் திறந்த சுற்று வாகையாளர் பட்டதை வென்றார்.

இவர் 2011-ஆம் ஆண்டில் மலேசிய விளையாட்டு மன்றத்தின் சிறந்த வளர்ந்துவரும் விளையாட்டாளர் விருதைப் பெற்றார்.

2018 சூலை 8-இல் நடைபெற்ற 34வது ஓஹன தேசியநிலை சுவர்ப்பந்துப் போட்டியில் லோ வீ வெர்ன் என்பவரை வெற்றி கொண்டு வெற்றியாளர் பட்டத்தைப் பெற்றார். இதன் முலம், சிவசங்கரி மலேசியாவின் மகளிர் சுவர்ப்பந்து போட்டியில், ஆக இளைய விளையாட்டாளராகத் திகழ்கிறார்.

2024 ஏப்ரல் 1 இல், இலண்டனில் நடைபெற்ற பி.எஸ்.ஏ உலகச்சுற்று கிளாசிக் இறுதிப் போட்டியில் உலகத் தர வரிசையில் 2-ஆம் நிலையில் உள்ள கனியா எல் அமாமி என்num எகிப்தியரைத் தோற்கடித்து தங்கத்தை வென்றார்.

சிவசங்கரியின் குறிப்பிடத்தக்க சாதனையை அங்கீகரித்து, இவருக்கு "தி வேர்ல்ட் கேம்ஸ்" என்ற அமைப்பு ஏப்ரல் 2024 இற்கான 'மாதத்தின் தடகள வீரர்' என்ற மதிப்புமிக்க பட்டத்தை வழங்கியது.

தனிப்பட்ட வாழ்க்கை
சிவசங்கரி மலேசியா, கெடா மாநிலம், சுங்கை பட்டாணியில் சுப்பிரமணியம் கன்னியப்பன், வள்ளி நாகப்பன் ஆகியோருக்கு 1999 சனவரி 24 அன்று பிறந்தார். தனது எட்டாவது அகவையில் சுவர்ப்பந்து விளையாட்டில் ஈடுபடலானார். துவாங்கு ஜாஃபர் கல்லூரியில் கல்வி பயின்றார். தற்போது இங்கிலாந்து, கோர்னெல் பல்கலைக்கழகத்தில் மக்கள் தொடர்பு/ ஊடக ஆய்வுகள் படிப்பில் உயர்கல்வி கற்று வருகிறார்.

2022 சூன் 26 அன்று, சிவசங்கரி மாஜு விரைவுச்சாலையில் வாகன விபத்தில் சிக்கினார். முகம், சி1 முதுகெலும்பில் எலும்பு முறிவுகள் ஏற்பட்டன. இவ்விபத்தின் காரணமாக, இவர் 2022 பொதுநலவாய விளையாட்டுப் போட்டிகளில் இருந்து விலக வேண்டியிருந்தது.

மேற்கோள்கள்

வெளி இணைப்புகள்
 Official Women's Squash World Ranking

1999 பிறப்புகள்
வாழும் நபர்கள்
கெடா மக்கள்
மலேசிய இந்தியர்கள்
சுவர்ப்பந்து விளையாட்டு வீரர்கள்
மலேசிய விளையாட்டு வீரர்கள்
மலேசியத் தமிழ்ப் பெண்கள்
சோமாவின் கனசதுரம்

சோமா கன சதுரம் (Soma cube) 1933 ஆம் ஆண்டில் பீட் ஹெய்ன் கண்டுபிடித்த ஒரு திடமான சிதறல் புதிர். வெர்னர் ஹெய்சன்பெர்க் நடத்திய குவாண்டம் இயக்கவியல் விரிவுரையின் போது, ஏழு துண்டுகளால் செய்யப்பட்ட 3 × 3 × 3 கனசதுரத்தை  அமைத்தாா். இந்த 7 துண்டுகள் துணை கொண்டு  பல்வேறு முப்பாிமான வடிவங்கள்  செய்யலாம்.

சோமா கனசதுரத்தின் துண்டுகள் மூன்று அல்லது நான்கு ஓா்அலகு  கனசதுரத்தின் அனைத்து பண்புகளையும் கொண்டிருக்கின்றன, அவை அவற்றின் முகங்களில் சேர்ந்துள்ளன, அது ஏதேனும் ஒரு மூலையால் இணைந்துள்ளன. இதில் திருப்தி அளிக்கும் மூன்று கனசதுரங்களின் இணைப்பு ஒன்றும் மற்றும் இந்த நிலைக்கு திருப்தி அளிக்கும் நான்கு கனசதுரங்களின் இணைப்பு ஆறு வகைகள் ஒன்று, இதில் இரண்டு வகை   ஒருவ்வொன்றும் மற்றதை பிரதிபலிப்பதாக இருக்கும். எனவே, 3 + (6 × 4) என்பது 27 ஆகும், இது ஒரு 3 × 3 × 3 கனசதுரத்தில் உள்ள செல்கள்  உள்ளது.

செப்டம்பர் 1958 இல் ஜியோ ஹொர்டன் கான்வே மூலம் அறிவியல் அமெரிக்கன் பத்திரிகையில் கணித விளையாட்டுப் பத்தியில் சோமா கியூப் விரிவாக பகுப்பாய்வு செய்யப்பட்டது, மேலும்  கணித நாடகங்களுக்கான வின்னிங் வேவ்ஸ் புத்தகம் சோமா கியூப் பிரச்சனை பற்றிய விரிவான பகுப்பாய்வைக் கொண்டுள்ளது.

சோமா கன சதுர (Soma cube) புதிரில்  240 தனித்துவமான தீர்வுகள் உள்ளன, சுழற்சிகளும் பிரதிபலிப்புகளும் தவிர்த்து: எட்டு ராணிகள் புதிதாக பயன்படுத்தப்பட்ட எளிய சுழல் அச்சுப்பொறி தேடல் கணினி நிரல் மூலம் இவை எளிதாக உருவாக்கப்படுகின்றன. சோமா கனசதுரத்தை தீர்ப்பதற்கான மிக விரைவான நேரத்திற்கான தற்போதைய உலக சாதனை 2.93 வினாடிகள் ஆகும். இந்த சாதனை  இந்தியாவின் கிருஷ்ணமு ராஜு காடிராஜுவால் நிகழ்த்தப்பட்டது.

ஏழு துண்டுகள் 

ஏழு சோமா துண்டுகள் ஆறு வரிசையாக நான்கு பாலிக்குயூப்கள், வரிசையில் மூன்று:

இவற்றையும் பார்க்க 
 புதிர்வெட்டுக் கட்டம்

வெளி இணைப்புகள் 

 Soma Cube android game
 Soma Cube Lite iOS game
 http://www.mathematik.uni-bielefeld.de/~sillke/POLYCUBE/SOMA/cube-secrets
 Soma Cube – from MathWorld
 Thorleif's SOMA page
 SOMA CUBE ANIMATION by TwoDoorsOpen and Friends
 Block By Block® – ThinkFun

மேற்கோள்கள்

களிக்கணிதம்
கீத கோவிந்தம் (திரைப்படம்)

கீத கோவிந்தம் (Geetha Govindam) என்பது ஓர் இந்திய தெலுங்குத் திரைப்படமாகும். இதை ஜிஏ2 பிக்சர்ஸ் என்ற பதாகையில் பன்னி வாஸ் தயாரிக்க, பரசுராம் இயக்கியுள்ளார். இப்படத்தில் விஜய் தேவரகொண்டா மற்றும் ராஷ்மிகா மந்தண்ணா ஆகியோர் முதன்மைப் பாத்திரத்திலும்,  சுப்பாராஜூ, ராகுல் ராமகிருஷ்ணா, வெண்ணிலா கிஷோர், நாகு பாபு, மௌரியாணி ஆகியோர் இதர பாத்திரங்களில் நடித்துள்ளனர். இப்படம் இந்தியாவில் 2018 ஆகத்து 15 அன்றும், அமெரிக்காவில் 2018 ஆகத்து 14 அன்றும் வெளியானது. இந்தப் படமானது விமர்சகர்களிடமிருந்து மிக நேர்மறையான விமர்சனங்களைப் பெற்றது மேலும் வசூல்ரீதியாக மிகப்பெரிய வெற்றி பெற்றது. இந்தத் திரைப்படத்தின் இந்தி மொழிமாற்றுப் பதிப்பு 2019 ஆம் ஆண்டு ஜீ சினிமா தொலைக்காட்சியில் "டார்லிங்பாஸ் 4" என்ற பெயரில் வெளியிடப்படவுள்ளது.

கதை 
இப்படமானது கதைத் தலைவனான விஜய் கோவிந்த் (விஜய் தேவரகொண்டா) தன் முன்கதையை அண்ணாவரத்தில் சக பயணியிடம் (நித்யா மேனன்) கூறுவதாக பின்கதை விரிகிறது. விஜய் கோவிந்த், கீதா (ராஷ்மிகா மந்தண்ணா) எனும் பெண்ணை விரும்புகிறார். தன் காதலை அவளிடம்கூறும் சந்தர்ப்பத்தை பார்த்திருக்கிறார்.

இந்நிலையில் எதிர்பாராதவிதமாக இருவரும் ஒரே பேருந்தில் இரவுப் பயணம் செய்யும் சூழல் ஏற்படுகிறது. பயணத்தில் ஏற்படும் ஒரு திடீர் நிகழ்வால் கோவிந்த் கீதாவின் பார்வையில் கெட்டவனாக தெரிகிறார்.   இதற்கிடையில், கீதாவின் சகோதரர் பனேந்திராவுக்கும் (சுப்பாராஜூ) கோவிந்த்தின் சகோதரிக்கும் நிச்சயதார்த்தம் நடக்கிறது. இதன் பிறகு கோவிந்த் கீதா ஆகியோருக்கு இடையில் மேலும் சிக்கல்கள் தோன்றுகின்றன. இந்தச் சிக்கல்களில் இருந்து, கோவிந்த் எப்படி மீள்கிறார், ஒன்றாக இருக்க வேண்டியிருந்தாலும் சூழ்நிலையால் வரும் சண்டைகளை அவர்கள் எப்படி எதிர்கொள்கிறார்கள், இறுதியில் என்ன ஆகிறது என்பதே கதை.

ஒலித் தடம்

இப்படத்தின் இசையை கோபி சுந்தர் இசையமைத்துள்ளார், ஆடியோவை ஆதித்யா மியூசிக் வெளியிட்டது. முதல் பாடல் "இன்கெம் இன்கெம் இன்கெம் காவாலே" 10 ஜூலை 2018 அன்று வெளியிடப்பட்டது.

நடிகர்கள் 

 விஜய் கோவிந்த்தாக விஜய் தேவரகொண்டா 
 கீதாவாக ராஷ்மிகா மந்தண்ணா
 பனேந்திராவாக சுப்பாராஜூ
 ராமகிருஷ்ணாவாக ராகுல் ராமகிருஷ்ணா
 மணமகனாக வின்னேலா கிஷோர்
 கோவிந்த்தின் தந்தையாக நாகபாபு
 கீதாவின் பாட்டியாக அன்னபூர்ணா
 கீதாவின் தாத்தாவாக கிரிபாபு
 காவல் துறை அதிகாரி ரவியாக ரவி பிரகாஷ்
 கோவிந்த்தின் சகோதரியாக மௌராணி
 கல்யாணி நடராசன் (கல்லூரி மாணவியின் தாய், கீதாவின் நிர்வாக இயக்குநர்)
 விஜய் கோவிந்த்தின் நண்பராக ராகுல் ராமகிருஷ்ணா
 விஜய் கோவிந்த்தின் நண்பராக அபய் பெத்திகந்தி
 பாசர்பியாக நித்யா மேனன் (சிறப்புத் தோற்றம் ) 
 பேருந்து நிறுத்தத்தில் நிற்கும் பெண்ணாக அனு இம்மானுவேல் (சிறப்புத் தோற்றம் ) 
 கல்லூரி மாணவி நீலுவாக அனிஷா தாமா

மேற்கோள்கள் 

2018 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
காயத்ரி கோவிந்தராஜ்

காயத்ரி கோவிந்தராஜ் (Gayathry Govindharaj (பிறப்பு: ஏப்ரல் 27 1991) என்பவர் ஒரு இந்திய தடகள விளையாட்டு வீரர் ஆவார். இவர் 100 மீட்டர் ஓட்டம் மற்றும் மும்முறை தாண்டுதல் ஆகிய போட்டிகளில் விளையாடி வருகிறார். ஒலிம்பிக் கோல்டு குவெஸ்ட் எனும் இலாபநோக்கமற்ற ஒரு நிறுவனத்தின் உதவியுடன் இவர் விளையாடி வருகிறார்.

சான்றுகள்

வெளியிணைப்புகள் 

Gayathry Govindharaj  ஒலிம்பிக் கோல்டு குவெஸ்ட்

தமிழக விளையாட்டு வீரர்கள்
வாழும் நபர்கள்
1991 பிறப்புகள்
இந்தியப் பெண் தடகள வீரர்கள்
தமிழ்நாட்டு விளையாட்டு வீராங்கனைகள்
சென்னை தடகள விளையாட்டு வீரர்கள்
வால்டிரவுட் செய்ட்டர்

வால்டிரவுட் செய்ட்டர் (Waltraut Seitter) (ஜனவரி 13, 1930 – நவம்பர் 15, 2007) ஒரு செருமானிய வானியலாளர் ஆவார்.

வால்டிரவுட் கரோலா செய்ட்டர் 1930 இல் சிவிக்கவுவில் பிறந்தார். அங்கு இவரது தந்தையார் ஆர்ச்சு தானூர்திக் குழுமத்தில் பொறியாளராகப் பணி செய்துவந்தார்.  இவர் கொலோன் பள்ளியில் சேர்ந்து 1949 இல் பள்ளிப் படிப்பை முடித்தார். இதற்கிடையில் இவர் குறுந்தொடர்வண்டி சீட்டு திரட்டுநராகவும் அகதிகள் உதவியாளராகவும் பெண் வரைவாளராகவும் பணி செய்துள்ளார். பின்னர், இயற்பியல், கணிதவியல், வேதியியல், வானியல் கற்க பல்கலைக்கழகத்தில் சேர்ந்தார்.  இவர் மசாசூசட், நார்த்தாம்ப்டனில் உள்ள சுமித் கல்லூரியில் புல்பிரைட் திட்டக் கல்விநல்கையுடன் தன் படிப்பைத் தொடர்ந்தார். இவர் 1955 இல் தன் முதுகலைப் பட்டத்தை இயற்பியலில் பெற்றார். பிறகு வானியல் பயிற்றுநராக வேலை செய்தார்.  இவர் 1958 முதல் 1962 வரை பான் பல்கலைக்கழகத்தின் ஓகர் இலிசுட்டு வான்காணகத்தில் பணியாற்றித் தன் முனைவர் பட்டத்தைப் பெற்றுள்ளார். இவர் பான் பல்கலைக்கழகத்தில் உதவியாளராகவும் நோக்கீட்டாளராகவும் கூடுதல் ஆர்வப் பேராசிரியராகவும் பணிபுரிந்துள்ளார்.  இவர் 1967 இல் டென்னசியில் உள்ள நாழ்சுவில்லியில் அமெரிக்க வானியல் கழக விருந்து தகைமைப் பேராசிரியராக இருந்தார். பின்னர், 1973 இல் இருந்து சுமித் கல்லூரியின் எல்சா ஆப்பிள்டன் ஏவன் வானியல் கட்டிலில்  பேராசிரியரானார்.  இவர் 1975 இல் செருமனி, மூயென்சுட்டர் பல்கலைக்கழகத்தின் வானியல் கட்டிலில் அமர்த்தப்பட்டார். செருமனி வானியல் கட்டிலில் அமர்ந்த முதல் பெண்மணி இவரே ஆவார். இவர் வானியல் நிறுவன இயக்குநராகி 1995 இல் ஓய்வு பெறும் வரை இருந்துள்ளார். 

பானில் இருந்தபோது, இவர் விண்மீகளின் புள்ளியியலிலும் அவற்றின் கதிர்நிரல்சார் வகைப்பாட்டியலிலும் ஆய்வு செய்து, இருதொகுதிகளாக பான் கதிர்நிரல் அட்டவணையைத் தொகுத்தார்.  மூயென்சுட்டரில் இருந்தபோது இவர்  பொறுப்பான இளம் ஆய்வாளர் குழுவைப் பயன்படுத்தி  மூயென்சுட்டர் செம்பெயர்ச்சித் திட்டத்தைச் செயல்படுத்தினார். இத்திட்டம் பிரித்தானியச் சுகிமிடு தொலைநோக்கி பொருள்வில்லைப் படிகத் தட்டுகளைப் பயன்படுத்தி மூயென்சுட்டர் செவ்வானளக்கையை மேற்கொள்ளும் ஒரு முறையாகும். இந்த செவ்வானளக்கைத் திட்டம் தெற்கு வான் அரைக்கோள பால்வெளிகளை அட்டவணைப்படுத்தியது. இந்தத் திட்டத் தரவுகளில் இருந்து அண்டவியல் மாறிலியின் செயல்பாடு குறித்த தகவல்கள் கிடைக்கலாயின. இம்மாறிலியின் நிலவுகை பின்னர் மேற்கொண்ட மீவிண்மீன் வெடிப்புத் தேட்டங்களில் இருந்து நிறுவப்பட்டது.

இவர் தன் வாழ்நாளின் பெரும்பகுதியை விண்மீன் வெடிப்பு பற்றியும் அவ்வெடிப்பு உமிழ்ந்த விண்மீன்கள் பற்றிய ஆய்வில் செலவு செய்தார்.

வானியலில் மகளிர், சிறையில் அறிவியல் (சுமித் கல்லூரி), கெப்ளரின் காலமும் களமும் (மூயென்சுட்டர் 1980) ஆகிய பொருட்காட்சிகளை நடத்தினார்.  இவர் பல பன்னாட்டு வானியல் கருத்தரங்குகளை நடத்தியுள்ளார்.
 
இவர் 1975 இல் தன்னுடன் பணிபுரிந்த வானியலளராகிய இல்மார் தியூயர்பெக்கை மணந்தார்.

சிறுகோள் 4893 செய்ட்டர்  இவரது நினைவாகப் பெயரிடப்பட்டது.

மேற்கோள்கள்

வெளி இணைப்புகள் 
 

1930 பிறப்புகள்
2007 இறப்புகள்
செருமானிய வானியலாளர்கள்
செருமானியப் பெண் அறிவியலாளர்கள்
பெண் வானியலாளர்கள்
இரேச்சல் மாந்தெல்பாம்

இரேச்சல் மாந்தெல்பாம்  (Rachel Mandelbaum)  கார்னிகி மெல்லான் பல்கலைக்கழகத்தின் வானியற்பியல் பேராசிரியர் ஆவார். இவர் அண்டவியலிலும் பால்வெளிகளின் படிமலர்ச்சியிலும் கரும்பொருண்மம், கருப்பு ஆற்றல் முன்வைத்து பால்வெளிகளின் ஈர்ப்பு வில்லையாக்க நிகழ்வைப் பயன்படுத்தி ஆய்வு மேற்கொள்கிறார். இவர் வில்லையாக்க அளபுருக்களின் மேம்பாட்டில் கணிசமான பங்களிப்புகளைச் செய்துள்ளார்.

கல்வி 
இவர் பிரின்சுடன் பல்கலைக்கழகத்தில் இருந்து இயற்பியலில் உயர்தகவுடன் 2000 இல் இளங்கலைப் பட்டத்தைப் பெற்றார். 2006இல் பிரின்சுடன் பல்கலைக்கழகத்தில் இருந்து இயற்பியலில் உயர்தகவுடன் முனைவர் பட்டத்தைப் பெற்றார்.  இவர் இப்போது கார்னிகி மெல்லான் பல்கலைக்கழகத்தில்ஐயற்பியல் துறையில் உதவிப் பேரசிரியராக உள்ளார்.

ஆராய்ச்சி 

இவர் ஈர்ப்பு வில்லையாக்க நுட்பத்தைப் பயன்படுத்தி அண்டவியல் ஆய்வு செய்கிறார்.  இவர் 2011 இல் இருந்து நூற்றுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.

விருதுகள் 

இவர் ஆல்பிஎர்டு பி. சுலோவான் அய்வுநல்கை (2013), ஆற்றல் துறையின் தொடக்கநிலை வாழ்க்கைப் பணி விருது (2012) உட்பட, பல விருதுகளைப் பெற்றுள்ளார்.  இவர் 2011 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார்.

மேற்கோள்கள்

வெளி இணைப்புகள் 
 Curriculum vitae and publications

வாழும் நபர்கள்
அமெரிக்க வானியற்பியலாளர்கள்
அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் இயற்பியலாளர்கள்
பெண் வானியலாளர்கள்
பெண் வானியற்பியலாளர்கள்
பிரின்ஸ்டன் பல்கலைக்கழக முன்னாள் மாணவர்கள்
உரோசினா தாப்டர்

பிட்டன் எனப்பட்ட உரோசினா தாப்டர்  (Rosina Dafter (née Fitton), ஆ அ வா க (FRAS) (15 மார்ச்சு 1875 - 9 ஜூன் 1959)  ஓர் ஆத்திரேலிய வானியலாளர் ஆவார். அரசு வானியல் கழகத்தில் ஆய்வுறுப்பினரான முதல் ஆத்திரேலியப் பெண்மணி ஆவார்.  இவர் 1927 இல் பொன்சு வின்னெக்கி வால்வெள்ளியை மீளக் கண்டுபிடித்தார். இவர் சாரினா விண்மீன்குழுவில் அமைந்த நோக்கீடு செய்யப்படாத மாறும் விண்மீன்களையும் கண்டுபிடித்துள்ளார்.

வாழ்க்கை 

இவர் மார்க்ரெட்டுக்கும் பல்லிய இசைநரம்பு வடிவமைப்பாளராகிய இரிச்சர்டு பிட்டனுக்கும் இலண்டனில் பிறந்தார்.  இவர் இலண்டன் ஓலி டிரினிட்டி பேராலயப் பள்ளியில் கல்வி பயின்றார். இவர் உடை வடிவமைப்பாளராக தன் பணியைத் தொடங்கியுள்ளார். பின்னர் 1898 நவம்பர் 20 இல் ஆல்பெர்ட் தாப்டரை மணந்தார். இவர்கள் இருவரும் 1910 இல் ஆத்திரேலியாவுக்கு வந்து நார்த்துகேட்டில் வணிகக் கடலோடிகளாகிய இரு வளர்ப்பு மகன்களுடன் வாழலாயினர்.

இவர் இளமை முதலே விண்மீன்களில் ஆர்வம் கொண்டிருந்தார்; தானாகவே ஆர்வத்தால் கணிதம் கற்றுள்ளார். என்றாலும், ஆத்திரேலியா வந்து தக்க அறிவுரை பெற்ற பின்னரே  தானாகவே வானியல் பயின்றுள்ளார்.

இவர் 1923 இல் பிரித்தானிய வானியல் கழகத்தின் உறுப்பினராகத் தேர்வானார். இக்கழகத்தின் கிளை ஆத்திரேலியாவில் நியூசவுத் வேல்சில் இருந்தது. இக்கழகத் தென்வான் கோள நோக்கீட்டாளராக முப்பது ஆண்டுகள் இருந்தார். இவர் நியூசிலாந்து அரசு வானியல் கழகத்திலும், அமெரிக்க மாறும் விண்மீன் நோக்கீட்டாளர் கழகத்திலும் உறுப்பினராகவும் இருந்துள்ளார்.

புரோக்கன்கில், யப்பான் இணைந்த பேராராய்ச்சித் திட்டத்தின் பகுதியாக பிரிசுபேனியாவில் இருந்து வானியலுக்கான ஒளியளவியல் தகவல்களைத் திரட்டினார். இத்திட்டம் ஒருங்கே மூன்று களங்களில் வானியல்சார் ஒளியளவியல் தகவல்களைத் திரட்டியது.

இவர் வானியல் நிகழ்ச்சிகளை உள்ளூர் செய்திதாள்களுக்கு அனுப்புவார்; மக்களிடம்  வானியல் பற்றி உரையாற்றுவார். இவர் வானியல் கட்டுரைகளைப் பல இதழ்களில் வெளியிட்டுள்ளார்.

தாப்டர் 1959 இல் இறந்தார்.

மேற்கோள்கள்

ஆத்திரேலிய வானியலாளர்கள்
ஆத்திரேலியப் பெண் அறிவியலாளர்கள்
பெண் வானியலாளர்கள்
1875 பிறப்புகள்
1959 இறப்புகள்
கார்லினா இலெக்சோனா சுபெல்லி

கார்லினா இலெக்சோனா சுபெல்லி (Karlina Leksono Supelli) (பிறப்பு:ஜகார்த்தா 15 ஜனவரி 1958)ஓர் இந்தோனேசிய மெய்யியலாளரும் வானியலாளரும் ஆவார். இவர் இந்தோனேசியாவின் முதல் பெண் வானியலாளர் ஆவார். இந்தோனேசியாவிலுள்ள பாண்டுங் தொழில்நுட்பக் கல்லூரியில் இவர் இளநிலை பட்டம் பெற்றார். இவர் இலண்டன் பல்கலைக்கழகக் கல்லூரியில் விண்வெளி அறிவியலில் மூதறிவியல் பட்டம் பெற்றார். பின்னர், மெய்யியலுக்கு மாறினார். இவர் 1997 இல் இந்தோனேசியப் பல்கலைக்கழகத்தில் மெய்யியலில் முனைவர் பட்டம் பெற்றார்.

இவர் 1998 இந்தோனேசியா சீர்திருத்தக் காலத்தில் மாந்தநேயச் செயல்பாடுகளில் ஈடுபட்டார்.  இவரது தலைமையில் 1998 பிப்ரவரியில் அக்கறையுள்ள தாய்மார்கள் இந்தோனேசிய உணவகத்தின் முன் எதிர்ப்பு ஆர்ப்பாட்டம் நடத்தினர். இதனால், காடிசு அரிவியா, விலாசிக் நொவியானா ஆகிய இருபெண்களோடு சிறையெடுக்கப்பட்டார்.

ஒரு பெண்ணியவாதியாக கார்லினா,  பல நூறு சீன இந்தோனேசியர்கள் ஜகார்த்தாவில் கற்பழிக்கப்பட்ட 1998 இந்தோனேசிய மே வன்முறை கொடுமைக்கு ஆளானவர்களின் நிலைமையை வெளிப்படுத்தவும் அவர்களது உரிமைகளைக் காக்கவும் போராடினார். இவர் இந்தோனேசியாவுக்கு அமெரிக்க ஆயுதங்களை ஏற்றுமதி செய்வதைத் தடுக்க அமெரிக்காவுக்கே சென்று தனக்குப் பல கொலை அச்சுறுத்தல்கள் வந்தபோதும் கவலைப்படாமல் அமெரிக்க அரசிடம் போராடினார். இவர் இந்தோனேசியப் படை வீர்ர்களால் கற்பழிக்கப்பட்ட அசெகுனீசு, கிழக்குத் திமோரிய பெண்களின் உரிமைகளுக்காகப் போராடினார்.

இவர் பல இந்தோனேசியப் பல்கலைக்கழகங்களில் வானியலும் மெய்யியலும் கற்பித்துள்ளார்.இவரது எழுத்துகள் இந்தோனேசியாவிலும் வெளிநாட்டிலும் வெளியிடப்பட்டுள்ளன. இவர் இப்போது Sekolah Tinggi Filsafat Driyarkara (ஜகார்த்தாவில் உள்ள திரியர்காரா உயர்நிலை மெய்யியல் பள்ளியில்) கல்வி பயிற்றுவிக்கிறார்.

மேற்கோள்கள்

வெளி இணைப்புகள் 
 Supelli, Karlina Leksono 
 Vanessa Johanson talks with Khofifah Indar Parawansa
 Indonesian Chinese Marginalized?
 
 Problematizing the Place of Victims in Reformasi Indonesia: A Contested Truth about the May 1998 Violence
 Gendered citizens in the new Indonesian democracy
 
 Better Protection Of Rapes Investigators Needed

வாழும் நபர்கள்
1958 பிறப்புகள்
இந்தோனேசிய வானியலாளர்கள்
இந்தோனேசிய மெய்யியலாளர்கள்
இந்தோனேசியப் பெண்ணியவாதிகள்
இந்தோனேசியப் பெண் அறிவியலாளர்கள்
பெண் வானியலாளர்கள்
அலெக்சைட்டு

அலெக்சைட்டு (Aleksite)  என்பது ஓர் அபூர்வமான பிசுமத் தெலூரியம் பல்கூட்டு சல்போவுப்பு  கனிமமாகும், இதன் மூலக்கூற்று வாய்ப்பாடு  PbBi2Te2S2.

பன்னாட்டு கனிமவியலாளர் சங்கம் அலெக்சைட்டு கனிமத்தை Alk) என்ற குறியீட்டால் அடையாளப்படுத்துகிறது.

மேற்கோள்கள் 

பிசுமத் கனிமங்கள்
சல்பைடு கனிமங்கள்
அறுகோணவமைப்புக் கனிமங்கள்
சல்போவுப்புக் கனிமங்கள்
இலிண்டா சுபில்கர்

இலிண்டா சுபில்கர் (Linda Spilker)  ஓர் அமெரிக்க வானியலாளரும் காசினி இலக்குத் திட்ட அறிவியலாளரும் ஆவார். இவரது ஆய்வு காரிக்கோள் வலயங்களின் தோற்றமும் படிமலர்ச்சியும் இயக்கவியலும் ஆகும்.

வாழ்க்கைப்பணி
இவர் புல்லர்ட்டனில் அமைந்த கலிபோர்னியா அரசு பல்கலைக்கழகத்தில் இயற்பியலில் இளவல் பட்ட்த்தை 1977 இல் பெற்றார். இலாசு ஏஞ்சலீசில் அமைந்த  கலிபோர்னியா அரசு பல்கலைக்கழகத்தில் 2983 இல் அறிவியல் முதுவர் பட்டம் பெற்றார்.   இவர் தன் முனைவர் பட்டத்தை இலாசு ஏஞ்சலீசில் அமைந்த  கலிபோர்னியா அரசு பல்கலைக்கழகத்தில் 1992 இல் புவி இயற்பியலிலும் விண்வெளி இயற்பியலிலும் பெற்றார்.ரிவர் 1977 இல் தாரைச் செலுத்த ஆய்வகத்தில் சேர்ந்தார். இங்கு இவர் முதலில் அதே ஆண்டில் ஏவப்பட்ட வாயேஜர் இலக்குத் திட்டத்தில் பணிசெய்தார்.  இவர் 1990 இல் காசினி இலக்குத் திட்ட அறிவியலாளர் ஆனார். ஐவர் 1997 இல் இத்திட்டச் சாதனைகளினை சுருக்கமாக விவரிக்கும் நாசாவின் வெளியீட்டின் பதிப்பாசிரியராக இருந்தார்.   இவர் 2010 முதல் காசினி இலக்குத் திட்ட அறிவியலாளராக முழு குழுவினரின் அறிவியல்ஆய்வுகளுக்கும் வழிகாட்டுகிறார்.

தகைமைகளும் விருதுகளும்
 நாசா விதிவிலக்கான பணிப் பதக்கம் (2013)
 நாசா குழு சாதனை விருதுகள் (2011, 2009, 2000, 1998, 1982-1989)
 நாசா அறிவியல் சாதனை விருது (1982)

மேற்கோள்கள்

அமெரிக்க வானியலாளர்கள்
பெண் வானியலாளர்கள்
அமெரிக்கப் பெண் அறிவியலாளர்கள்
வாழும் நபர்கள்
1955 பிறப்புகள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
பௌலேங்கெரைட்டு

பௌலேங்கெரைட்டு (Boulangerite)  என்பது Pb5Sb4S11  என்ற மூலக்கூற்று வாய்ப்பாடு கொண்ட கனிமமாகும், இதுவோர் ஈய ஆண்டிமனிசல்பைடு சல்போவுப்புக் கனிமமாகும். பிரஞ்சு நாட்டைச் சேர்ந்த கனிமவியல் பொறியாளர் சார்லசு பௌலேங்கெர் (1810–1849)  நினைவாக இக்கனிமத்திற்கு பௌலேங்கெரைட்டு  என்ற பெயர் சூட்டப்பட்டது. உலோகச் சாம்பல் நிறத்தில் செஞ்சாய்சதுரப் படிகங்களாகவும் , சில நேரங்களில் பிளமோசைட்டு என்று அழைக்கப்படும் மெல்லிய இறகுபோன்ற மென்மையான படிகங்களாகவும் உருவாகின்றன. பௌலேங்கெரைட்டு ஒரு முன்னணி ஈயத் தாதுவாகவும் பயன்படுத்தப்படுகிறது. 

பன்னாட்டு கனிமவியல் சங்கம் பௌலேங்கெரைட்டு கனிமத்தை Bou என்ற குறியீட்டால் அடையாளப்படுத்துகிறது.

மேற்கோள்கள் 

ஈயக் கனிமங்கள்
ஆண்டிமனி கனிமங்கள்
சல்போவுப்புக் கனிமங்கள்
சல்பைடு கனிமங்கள்
நேர்ச்சாய்சதுரக் கனிமங்கள்
கார ஈய பாசுப்பைட்டு

கார ஈய பாசுப்பைட்டு (Basic lead phosphite) என்பது Pb3O(OH)2(HPO3). என்ற  மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். இந்தச் சேர்மம்  பாசுபைட்டு எதிர்மின்  அயனினைக் கொண்டுள்ளது, இவ்வயனிகள் சேர்மத்துடன் தொடர்புடைய ஒடுக்கும் பண்புகளை இச்சேர்மத்திற்கு வழங்குகின்றன.
 
குளோரின் கொண்ட பலபடிகள், குறிப்பாக பாலிவினைல் குளோரைடு சேர்மத்தில் ஒரு நிலைப்படுத்தியாக கார ஈய பாசுப்பைட்டு பரவலாக பயன்படுத்தப்படுகிறது . சாதாரண ஈய பாசுப்பைட்டு ( PbHPO3 ) உள்ளிட்ட மற்ற ஈய பாசுபைட்டுகளும் அறியப்படுகின்றன . இருப்பினும் கார உப்பு குறிப்பாக அதிக வினைப்பயனுள்ளதாக இருக்கிறது.

மேற்கோள்கள் 

பாசுபைட்டுகள்
பாசுபரசு சேர்மங்கள்
ஈயம்(II) சேர்மங்கள்
கனிமவேதியியல் பாசுபரசு சேர்மங்கள்
வினிதா மார்வாகா மாதில்

வினிதா மார்வாகா மாதில் (Vinita Marwaha Madill) (பிறப்பு: 9 ஜனவரி 1987) ஒரு பிரித்தானிய வானியலாளரும்  விண்வெளி இயக்கங்கள் பொறியாளரும் அறிவியல் தொடர்பாடல் வல்லுன்ரும் ஆவார். இவர் நெதர்லாந்து, ஐரோப்பிய விண்வெளி முகமையில் பணிபுரிகிறார். இங்கு இவர் ஐரோப்பிய எந்திரன் கிளை உருவாக்கப் பொறுப்பாளராக உள்ளார். இவர்  ஏவூர்திப் பெண் எனும் வலைத்தளத்தை உருவாக்கியுள்ளார். இது கதைகளாலும் நேர்காணல்களாலும் பெண்கள் விண்வெளியியலை (STEM) அறிய ஊக்குவிக்கிறார்.

இளமையும் கல்வியும் 
வினிதா மார்வாகா மாதில் 1987 ஆம் ஆண்டு சனவரி மாதம் 9 ஆம் தேதியன்று இங்கிலாந்து நாட்டின் கிங்சுடன் நகரில் பிறந்தார். இவர் இந்திய வம்சாவளியைச் சேர்ந்தவர். இவர் டோல்வொர்த் பெண்கள் பள்ளியில் பயின்றார். பன்னிரெண்டு வயது சிறுமியாக இருக்கும்போதே  தனது இயற்பியல் ஆசிரியரிடம் "நாசாவின் பணிக் கட்டுப்பாட்டில் பணிபுரிய விரும்புவதாக இவர் கூறினார்.

வாழ்க்கைப்பணி

ஏவூர்திப் பெண்

மேற்கோள்கள் 

1987 பிறப்புகள்
வாழும் நபர்கள்
வானியலாளர்கள்
பிரித்தானிய வானியலாளர்கள்
பெண் வானியலாளர்கள்
பெண் பொறியியலாளர்கள்
வானூர்திப் பொறியியலாளர்கள்
பிரித்தானிய வான்-விண்வெளிப் பொறியியலாளர்கள்